**PROCES VERBAL**

**al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”**

**nr. 37 din 09.12.2016**

***Au participat membrii Consiliului de Observatori*: Nicolae SPĂTARU, Stela NISTOR, Vitalie ȚAPEȘ, Ludmila VASILACHE, Marina ȚURCAN.**

Au asistat:

Olga Bordeianu, Președinte al IPNA Compania ”Teleradio-Moldova”

Galina Blanaru, director financiar

Miroslav Tudor, director tehnic

Svetlana Cojocaru, director al departamentului *Multimedia.*

Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 5 membri ai CO, informând Consiliul că în conformitate cu p. 16 al *Regulamentului CO,* ședințele sunt deliberative dacă la ele sunt prezenți cel puțin 5 din numărul total al membrilor (nouă).

S-a pus la vot începerea şedinţei, ora 15:00: **„PRO” 5 voturi (N. Spătaru, V. Țapeș, L. Vasilache, M. Țurcan, S. Nistor).**

S-a pus la vot O**rdinea de zi, cu următoarele chestiuni:**

*1.Aprobarea contractului de locaţiune cu SRL „Arax-Impex”.*

*2. Raportul departamentului Multimedia cu privire la reorganizarea şi optimizarea procesului de muncă.*

*3. Diverse.*

**S-a votat: ”PRO” – 5 voturi (N. Spătaru, V. Țapeș, L. Vasilache, M. Țurcan, S. Nistor).**

**Se pune în discuție chestiunea cu nr. 1** - *Aprobarea contractului de locaţiune cu SRL „Arax-Impex”.*

Preşedintele Consiliului de Observatori a oferit cuvântul dlui Miroslav Tudor, director tehnic, care a făcut o prezentare succintă a contractului de locaţiune cu SRL „Arax-Impex” şi prevederile acestuia.

Dna Stela Nistor a întrebat care sunt riscurile pentru Compania „Teleradio-Moldova” încheind acest contract. Dl Tudor a spus orice contract atrage după sine și unele riscuri: neachitarea plății lunare pentru chirie ș.a. Dl Tudor crede că se va întâmpla acest lucru, deoarece suma nu este atât de mare (în jur la 600 lei) şi acest lucru nu ar fi în interesul firmei „Arax-Impex”.

Preşedintele Consiliului de Observatori al IPNA Compania „Teleradio Moldova” a supus votului următoarea hotărâre:

*1. Se aprobă contractul de locaţiune cu SRL „Arax-Impex”.*

*2. Prezenta hotărâre intră în vigoare în ziua adoptării.*

**S-a votat: „PRO” 5 voturi (N. Spătaru, V. Țapeș, L. Vasilache, M. Țurcan, S. Nistor).**

**Se pune în discuție chestiunea cu nr. 2** - *Raportul departamentului Multimedia cu privire la reorganizarea şi optimizarea procesului de muncă.*

Preşedintele Consiliului de Observatori a oferit cuvântul dnei Svetlana Cojocaru, director al departamentului Multimedia, care a prezentat raportul cu privire la activitatea departamentului Multimedia, a vorbit despre reorganizarea şi optimizarea procesului de muncă, indicând, totodată şi costurile aproximative pentru elaborarea celor trei portaluri ale Companiei.

Dna Cojocaru a menţionat că momentan departamentul Multimedia întâmpină diferite dificultăţi. Una dintre ele ar fi lipsa unui server de backup. Din motive tehnice a fost pierdută o parte din informaţia de pe site-ul Companiei.

Preşedintele Consiliului de Observatori al IPNA Compania „Teleradio Moldova” a supus votului următoarea hotărâre:

***1.*** *Se ia act de Raportul departamentului Multimedia privind reorganizarea şi optimizarea procesului de muncă.*

***2.*** *Preşedintele IPNA Compania „Teleradio-Moldova” va crea un grup de lucru care va elabora un concept privind dezvoltarea site-ului Companiei şi îl va prezenta Consiliului de Observatori în luna februarie 2017.*

***3.*** *Prezenta hotărâre intră în vigoare în ziua adoptării*.

**S-a votat: „PRO” 5 voturi (N. Spătaru, V. Țapeș, L.Vasilache, M. Țurcan, S. Nistor).**

**Chestiunea nr. 3 -** *Diverse.*

Membrii CO au luat act de sesizarea parvenită din partea dlui N. Scorpan, producător TV. Consiliului de Observatori a transmis sesizarea pentru examinare dnei Olga Bordeianu, preşedinte al Companiei, care va prezenta CO, în ultima şedinţă a lunii decembrie, o notă informativă.

Preşedintele Consiliului de Observatori al IPNA Compania „Teleradio Moldova” a supus votului următoarea hotărâre:

1. *Se ia act de sesizarea parvenită din partea dlui N. Scorpan, producător TV.*

*Preşedintele IPNA Compania „Teleradio Moldova”va prezenta CO, în ultima şedinţă a lunii decembrie, o notă informativă.*

1. *Prezenta hotărâre intră în vigoare în ziua adoptării*.

La finalul ședinței, preşedintele CO a propus Ordinea de zi pentru următoarea ședință:

*1. Cu privire la rectificarea bugetului IPNA Compania „Teleradio–Moldova” pentru anul 2016.*

*2. Radio Moldova: relaţii cu publicul (întâlniri cu radioascultătorii, emisiuni interactive).*

*3. Diverse.*

**S-a votat: „PRO” –5 voturi (N. Spătaru, V. Țapeș, L. Vasilache, M. Țurcan, S. Nistor).**

Preşedintele CO a supus votului încheierea şedinței Consiliului de Observatori al IPNA Compania ”Teleradio-Moldova”.

Durata şedinţei: 15:00 - 17:00.

Au semnat:

**Preşedintele**

**Consiliului de Observatori Nicolae SPĂTARU**

**Secretarul**

**Consiliului de Observatori Anastasia MUNTEANU**